Document ID: 32014R0131

IZVEDBENA UREDBA KOMISIJE (EU) št. 131/2014
z dne 11. februarja 2014
o spremembi Izvedbene uredbe (EU) št. 601/2013 o izdaji dovoljenja za kobaltov(II) acetat tetrahidrat, kobaltov(II) karbonat, kobaltov(II) karbonat hidroksid (2:3) monohidrat, kobaltov(II) sulfat heptahidrat in prevlečen granuliran kobaltov(II) karbonat hidroksid (2:3) monohidrat kot krmne dodatke
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Z Izvedbeno uredbo Komisije (EU) št. 601/2013 (2) so bila izdana dovoljenja za kobaltov(II) acetat tetrahidrat, kobaltov(II) karbonat, kobaltov(II) karbonat hidroksid (2:3) monohidrat, kobaltov(II) sulfat heptahidrat in prevlečen granuliran kobaltov(II) karbonat hidroksid (2:3) monohidrat kot krmne dodatke, ki spadajo v kategorijo dodatkov „nutritivni dodatki“ in funkcionalno skupino „sestavine elementov v sledovih“.
(2)
Da se razjasni opredelitev dodatka kobalt(II) karbonat, bi bilo treba črtati kemijsko formulo za kobaltov hidroksid s seznama aktivnih snovi.
(3)
Za večjo jasnost in da se prepreči zamenjava z identifikacijskimi številkami selenovih spojin, ki so dovoljene kot krmni dodatki, bi bilo treba tehnično spremeniti identifikacijske številke za kobaltove spojine.
(4)
Evropska agencija za varnost hrane (v nadaljnjem besedilu: Agencija) je v svojem mnenju z dne 12. junija 2012 (3), (4) in 22. maja 2012 (5) sklenila, da bi bilo treba predvideti posebne ukrepe za varstvo uporabnikov. Zadevna zahteva, da je treba spojine z visokim potencialom prašnosti dati na trg v obliki briketov, bi se lahko razširila na druge oblike, ki niso prah, ne da bi se pri tem povečalo tveganje za uporabnike.
(5)
Vlagatelj vloge za prevlečen granuliran kobaltov(II) karbonat hidroksid (2:3) monohidrat je predložil podatke, s katerimi utemeljuje, da je prevlečena snov kobalt(II) karbonat in ne kobaltov(II) karbonat hidroksid (2:3) monohidrat. Po preverjanju vlagateljeve dokumentacije, ki je bila podlaga za zgoraj navedeno mnenje Agencije (6), se zdi nujno, da se ustrezno spremenijo pogoji za izdajo dovoljenja za ta proizvod.
(6)
Na podlagi odobritve novih dovoljenj z Izvedbeno uredbo (EU) št. 601/2013 so določbe Uredbe Komisije (ES) št. 1334/2003 (7), kar zadeva kobaltov(II) acetat tetrahidrat, bazičen kobaltov(II) karbonat monohidrat in kobaltov(II) sulfat heptahidrat, zastarele in bi jih bilo treba črtati.
(7)
Zaradi teh sprememb bi bilo treba prehodno obdobje, določeno z Izvedbeno uredbo (EU) št. 601/2013, podaljšati, da se zainteresirane strani lahko pripravijo na izpolnitev zahtev, ki izhajajo iz teh sprememb. Na področju krme za hišne živali je na trgu veliko število različnih proizvodov, ki so posebej označeni. Zato je primerno podaljšati prehodno obdobje, da se omogoči gladek prehod za zadevne nosilce dejavnosti poslovanja s krmo.
(8)
Izvedbeno uredbo (EU) št. 601/2013 bi bilo zato treba ustrezno spremeniti.
(9)
Poleg tega bi bilo treba določiti prehodno obdobje za nosilce dejavnosti, ki so uporabljali določbe Izvedbene uredbe (EU) št. 601/2013.
(10)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Sprememba Izvedbene uredbe (EU) št. 601/2013
Izvedbena uredba (EU) št. 601/2013 se spremeni:
1.
doda se naslednji člen 1a:
„Člen 1a
Sprememba Uredbe Komisije (ES) št. 1334/2003 (8))
V Prilogi k Uredbi (ES) št. 1334/2003 se vnosi ‚kobaltov(II) acetat, tetrahidrat‘, ‚bazični kobaltov(II) karbonat, monohidrat‘ in ‚kobaltov(II) sulfat, (VI) heptahidrat‘, povezani z elementom E3 Kobalt-Co, črtajo.
2.
člen 2 se nadomesti z naslednjim besedilom:
„Člen 2
Prehodni ukrepi
„Snovi iz Priloge, dovoljene z Direktivo 70/524/EGS, in krma, ki vsebuje navedene snovi, proizvedene in označene pred 4. septembrom 2014 v skladu s pravili, ki se uporabljajo pred 15. julijem 2013, se lahko še naprej dajejo na trg in uporabljajo do porabe obstoječih zalog. Kar zadeva krmo za hišne živali, se obdobje za proizvodnjo in označevanje iz prvega stavka konča 4. marca 2016.“
3.
Priloga se nadomesti z besedilom iz Priloge k tej uredbi.
Člen 2
Prehodni ukrepi
Snovi iz Priloge, dovoljene z Izvedbeno uredbo (EU) št. 601/2013, in krma, ki vsebuje navedene snovi, proizvedene in označene pred 4. septembrom 2014 v skladu s pravili, ki se uporabljajo pred 4. marcem 2014, se lahko še naprej dajejo na trg in uporabljajo do porabe obstoječih zalog. Kar zadeva krmo za hišne živali, se obdobje za proizvodnjo in označevanje iz prvega stavka konča 4. marca 2016.
Člen 3
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. februarja 2014

Labels: 0
3
17
6